Polisieduikers op soek na man se liggaamDie Klipvoor-damwal Foto: borakalalo.co.za Die polisie in Noordwes is op soek na ŉ man van Zimbabwe wat vermoedelik in ŉ plaaslike dam verdrink het. “Gibson Mkhondo (44) se vriende het hom Saterdag as vermis aangemeld,” het kapt. Paul Ramaloko, woordvoerder van die polisie, in ŉ verklaring gesê. “Hy en twee van sy vriende het glo Vrydagaand omstreeks 23:00 by Klipvoor Borakalalo-natuurreservaat gaan visvang. Die drie het hul nette in die water gelê, maar Mkhondo het nie teruggekeer nie.” Die man het vermoedelik verdrink. Die Brits- en Jericho-polisie soek al sedert Sondag tevergeefs na hom. “Sy twee vriende is vroeër aangekla van betreding, maar die saak is in die hof teruggetrek,” het Ramaloko bygevoeg.